**ZAPISNIK**

s 8. sjednice Školskog odbora

održane 28. 2. 2022. godine u 17:00.

Prisutni: Davor Žažar, Ivana Cvetko, Marko Brozović i Natalija Knezić-Medvedec.

Opravdano nenazočni: Mladen Lončarić, Ana-Marija Hercigonja i Valentina Žitnik.

Osim članova Školskog odbora sjednici su prisustvovale ravnateljica škole Snježana Romić i voditeljica računovodstva Ines Krkalo.

Zapisničarka: Valentina Čekolj, tajnica.

Sjednicu otvara predsjednik Školskog odbora Davor Žažar, pozdravlja nazočne, utvrđuje kvorum i čita dnevni red s Poziva na sjednicu:

1. Usvajanje zapisnika s 7. sjednice Školskog odbora
2. Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i djelatnika
3. Davanje suglasnosti na primanje u radni odnos učitelja Fizike na nepuno (8 sati) određeno radno vrijeme (zamjena za bolovanje)
4. Razmatranje i usvajanje Financijskog izvješća za 2021. godinu
5. Pitanja i prijedlozi

Dnevni red je jednoglasno usvojen.

**Ad. 1.)** Zapisnik s 7. sjednice Školskog odbora jednoglasno je usvojen.

**Ad. 2.)** Ravnateljica objašnjava drugu točku dnevnog reda, odnosno iznijela je Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i djelatnika. Govori da Školski odbor mora upoznati s navedenim Izvješćem dva puta godišnje. Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i djelatnika sastavni je dio ovog Zapisnika i nalazi se u prilogu.

**Zaključak:** Ravnateljica je podnijela Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i djelatnika koje je Školski odbor jednoglasno usvojio.

**Ad. 3.)** Ravnateljica pojašnjava i treću točku dnevnog reda, odnosno cjelokupni postupak zapošljavanja za radno mjesto učitelja/ice Fizike u skladu s Pravilnikom. Na temelju rang-liste kandidata prema ukupnom broju bodova ostvarenih na općem i posebnom dijelu obaveznog testiranja i razgovoru za radno mjesto učitelja/ice Fizike ravnateljica je zatražila prethodnu suglasnost Školskog odbora za zasnivanje radnog odnosa s kandidatom **Zvonimirom Šeremetom** (VSS), na određeno i nepuno (8 sati) radno vrijeme, zamjena za bolovanje s 1. 3. 2022., a traje do zasnivanja radnog odnosa na osnovi ponovljenog natječaja u roku od 5 mjeseci, sukladno odredbama Zakona o odgoju i obrazovanju.

**Zaključak:** Školski odbor jednoglasno je dao suglasnost za primanje u radni odnos učitelja Fizike na nepuno (8 sati) određeno radno vrijeme (zamjena za bolovanje).

**Ad. 4.)** Predsjednik ŠO Davor Žažar predaje riječ voditeljici računovodstva Ines Krkalo da pojasni treću točku dnevnog reda. Voditeljica računovodstva, pozdravlja nazočne te iznosi podatke iz Financijskog izvješća za 2021. godinu, a isti je bio dostavljen i uz Poziv za 8. sjednicu te je i u prilogu ovog Zapisnika. Također, voditeljica računovodstva u sklopu ove točke objašnjava i Izvještaj o izvršenju financijskog plana za 2021. godinu te potrebu njegovog usvajanja, a koji su članovi Školskog odbora dobili na uvid, te se nalazi i u prilogu ovog Zapisnika. Prisutni članovi nisu imali primjedbi.

**Zaključak:** Školski odbor jednoglasno je usvojio Financijsko izvješće za 2021. godinu te je u sklopu ove točke dnevnog reda donio i Izvještaj o izvršenju financijskog plana za 2021. godinu.

**Ad. 5.)** Pod točkom pitanja i prijedlozi, ravnateljica ukratko spominje maskiranje učenika za fašnik. Govori o dobrim ostvarenim rezultatima učenika i njihovih mentora na natjecanjima. Natjecanje iz tehničke kulture koje iziskuje i praktični dio pohvaljuje član Marko Brozović. Također, ravnateljica govori o prijavljenoj izradi dokumentacije za adaptaciju tavanskog prostora škole. Spomenuta je i donacija jednokratnih maski firme Salvus, te da su dobiveni testovi za samotestiranje učenika.

Sjednica završena u 17:45

KLASA: 007-04/22-02/1

URBROJ: 2140-80-01-22-02

Zapisničarka: Predsjednik Školskog odbora:

Valentina Čekolj Davor Žažar

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_